ఉప రాష్ట్రపతి అభ్యర్థిపై విపక్షాల పునరాలోచనఆయన ఉగ్రవాద సానుభూతిపరుడంటూ ప్రచారంయాకూబ్ మెమన్ క్షమాభిక్ష పిటిషన్పై సంతకంకాంగ్రెస్ మినహా మిగిలిన పార్టీల ప్రత్యేక భేటీన్యూఢిల్లీ, జూలై 17: ఉప రాష్ట్రపతి ఎన్నికల్లోనూ కాంగ్రె్సకు ఎదురు దెబ్బ తగలనుందా? ఇంకా నామినేషన్ కూడా వేయకుండానే ఆ పార్టీ బలపరిచిన అభ్యర్థి ఓటమి ఖాయం కానుందా? ఇంకా చెప్పాలంటే, ఈ ఎన్నికల్లో కాంగ్రెస్ ఒంటరి కానుందా!? ఈ ప్రశ్నలకు ఔను అనే అంటున్నాయి విపక్ష వర్గాలు. ఇందుకు కారణం, కాంగ్రెస్ ఉప రాష్ట్రపతి అభ్యర్థి గోపాలకృష్ణ గాంధీ విషయంలో ప్రతిపక్షాలు పునరాలోచనలో పడడమే. ఆయన ఉగ్రవాద సానుభూతిపరుడు అని, ఉప రాష్ట్రపతి వంటి రాజ్యాంగ పదవికి ఆయన ఎలా అర్హుడంటూ సోషల్ మీడియాలో విస్తృతంగా ప్రచారం జరుగుతోంది. 1993 ఉగ్రవాద పేలుళ్ల కేసులో దోషి యాకూబ్ మెమన్ క్షమాభిక్ష పిటిషన్పై గోపాలకృష్ణ గాంధీ సంతకం చేశారన్న విషయం ఇప్పుడు వెలుగులోకి వచ్చింది. ఈ విషయం ఇప్పుడు చర్చనీయాంశమైంది. అదే సమయంలో, గోపాలకృష్ణ అభ్యర్థిత్వాన్ని శివసేన తప్పుబట్టింది. యాకూబ్ మెమన్ క్షమాభిక్ష పిటిషన్లో సంతకం చేసిన ఆయనను ఎలా ఎంపిక చేస్తారని నిలదీసింది. మెమన్ను కాపాడేందుకు తన శక్తికొలదీ ప్రయత్నించారని, జాతీయ ప్రయోజనం అంటే ఇదేనా అని ప్రశ్నించింది. నిజానికి, 16 ప్రతిపక్ష పార్టీలు కలిసి గోపాలకృష్ణ గాంధీని తమ అభ్యర్థిగా ఎంపిక చేశాయి. ఇప్పుడు, కాంగ్రెస్ మినహా మిగిలిన పార్టీలు సమావేశమై గోపాలకృష్ణ విషయంలో తమ నిర్ణయాన్ని పునఃసమీక్షించాలని నిర్ణయించాయి. మంగళవారం ఆయన నామినేషన్ దాఖలు చేయనున్న ఈ పరిణామం కాంగ్రె్సకు ఎదురు దెబ్బగా భావిస్తున్నారు.
upa rashtrapati abhyarthipai vipakshaala punaraalochanaayana ugravaada saanubhootiparudantuu pracharamyakub meman kshamabhiksha pititionpy santakankangres minaha migilina paarteela pratyeka bhetinyudilli, juulai 17: upa rashtrapati ennikalloonuu congresku eduru debba tagalanunda? inka namination kuudaa veyakundaane aa party balaparichina abhyarthi otami khayam kanunda? inka cheppalante, ee ennikallo congress ontari kanunda!? ee prasnalaku aunu ane antunnayi vipaksha vargaalu. induku kaaranam, congress upa rashtrapati abhyarthi gopalakrishna gaandhi vishayamlo pratipakshaalu punaraalochanalo padadame. aayana ugravaada saanubhootiparudu ani, upa rashtrapati vanti raajyaamga padaviki aayana ela arhudantu soshal medialo vistrutamgaa prachaaram jarugutondi. 1993 ugravaada paelulla kesulo doshi yakub meman kshamabhiksha pititionpy gopalakrishna gaandhi santakam chesaranna vishayam ippudu veluguloki vachindi. ee vishayam ippudu charchaneeyaamsamaindi. adhe samayamlo, gopalakrishna abhyardhitvaanni sivasena tappubattindi. yakub meman kshamabhiksha pititionlo santakam chesina aayananu ela empika chestaarani niladeesindi. memannu kaapaadenduku tana saktikoladii prayatninchaarani, jaateeya prayojanam ante idena ani prasninchindi. nijaaniki, 16 pratipaksha paarteelu kalisi gopalakrishna gaandheeni tama abhyardhigaa empika chesaayi. ippudu, congress minaha migilina paarteelu samavesamai gopalakrishna vishayamlo tama nirnayaanni punahsameekshinchaalani nirnayinchaayi. mangalavaaram aayana namination daakhalu cheyanunna ee parinaamam congresku eduru debbaga bhaavistunnaaru.